മന്ത്രി വി.എന് വാസവന് പാലാ ബിഷപ്പിനെ കാണുന്നു കൂടിക്കാഴ്ച സര്ക്കാര് ഇടപെടുന്നില്ലെന്ന ആരോപണം നിലനില്ക്കെ സര്ക്കാര് ഇടപെടലെന്ന് സൂചന പാലാ : പാലാ ബിഷപ്പിന്റെ നാര്ക്കോട്ടിക് ജിഹാദ് പരാമര്ശം വിവാദമായി തുടരുന്നതിനിടെ മന്ത്രി വി.എന് വാസവന് ബിഷപ്പുമായി കൂടി കാഴ്ച നടത്തുന്നു. വിഷയത്തില് സര്ക്കാര് ഇടപെടുന്നില്ലെന്ന കോണ്ഗ്രസിന്റെ ആരോപണം നിലനില്ക്കെയാണ് ഈ കൂടിക്കാഴ്ച. സര്ക്കാര് ഇടപെടലെന്ന് സൂചന പാലാ ബിഷപ്പ് മാര് ജോസഫ് കല്ലറങ്ങാട്ടില് നടത്തിയ നാര്ക്കോട്ടിക് ജിഹാദ് പ്രസ്താവനയെ അനുകൂലിച്ചും പ്രതികൂലിച്ചും ഒരുപാട് പേര് രംഗത്തെത്തിയിരുന്നു. സാമൂഹ്യ സംഘര്ഷം ഇല്ലാതാക്കുന്നതിന് വേണ്ട നടപടികളെക്കുറിച്ച് ചര്ച്ച ചെയ്യാന് അടിയന്തിരമായി സര്വ രാഷ്ട്രീയ മതസമുദായ നേതാക്കളുടെ യോഗം വിളിക്കണമെന്നാണ് കോണ്ഗ്രസ് നേതാവ് വി. എം സുധീരന് ആവശ്യപ്പെട്ടത്. പാലാ ബിഷപ്പിന്റെ പ്രസ്താവന വിവാദമായിരിക്കുന്ന പശ്ചാത്തലത്തിലാണ് യോഗം വിളിക്കണമെന്ന ആവശ്യവുമായി വി. എം സുധീരന് രംഗത്തെത്തിയത്. ഇക്കാര്യം ചൂണ്ടിക്കാട്ടി വി. എം സുധീരന് മുഖ്യമന്ത്രിക്ക് കത്തയച്ചിരുന്നു. നാര്കോട്ടിക് ജിഹാദ് വിഷയത്തില് രണ്ട് സമുദായങ്ങളെ തമ്മിലടിപ്പിക്കാന് ശ്രമമെന്ന് ചൂണ്ടിക്കാട്ടി പ്രതിപക്ഷ നേതാവ് വി ഡി സതീശന് രംഗത്തെത്തിയിരുന്നു. സമൂഹ മാധ്യമങ്ങള് ദുരുപയോഗം ചെയ്ത് വ്യാജപ്രചരണം നടക്കുന്നുണ്ടെന്നും ഇക്കാര്യത്തില് പ്രശ്നം പരിഹരിക്കാന് സര്ക്കാര് മുന്കൈ എടുക്കണമെന്നും വി. ഡി സതീശന് ആവശ്യപ്പെട്ടിരുന്നു. പാലാ ബിഷപ്പിന്റെ നാര്കോട്ടിക് ജിഹാദ് പരാമര്ശം വലിയ വിവാദങ്ങള്ക്കാണ് വഴിവച്ചിരിക്കുന്നത്. നിരവധി സംഘടനകളും പ്രമുഖരും വിഷയത്തില് പിന്തുണയറിയിച്ചും എതിര്പ്പറിയിച്ചും ഇതിനോടകം തന്നെ രംഗത്തെത്തിയിട്ടുണ്ട്. വര്ഗീയ ചേരി തിരിവുണ്ടാക്കുന്ന പ്രതികരണം പാടില്ലെന്ന് സിപിഎം സംസ്ഥാന ആക്ടിങ് സെക്രട്ടറി എ. വിജയരാഘവന് സൂചിപ്പിച്ചിരുന്നു. ഇത്തരം പ്രതികരണങ്ങള് ജനങ്ങളുടെ ഐക്യത്തെ ബാധിക്കുമെന്നും അദ്ദേഹം പ്രതികരിച്ചിരുന്നു. നാര്ക്കോട്ടിക് വിഷയത്തില് പാലാ ബിഷപ്പിനെ പിന്തുണച്ച് കെ. സുരേന്ദ്രനും രംഗത്ത് വന്നിരുന്നു. നാര്ക്കോട്ടിക് ജിഹാദ് ലോകം മുഴുവന് ഉള്ളതാണെന്നും പാലാ ബിഷപ്പ് പറഞ്ഞ കാര്യത്തിനെ ഒരു കേരളത്തിലെ രണ്ടു മുന്നണിയും മോശമായി കാണുന്നത് എന്തുകൊണ്ടാണെന്നും സുരേന്ദ്രന് ചോദിച്ചു. ബിജെപി മുന് സംസ്ഥാന പ്രസിഡന്റും ഗോവ ഗവര്ണറുമായ പി എസ് ശ്രീധരന് പിള്ളയും ചങ്ങനാശ്ശേരി അതിരൂപതയും ബിഷപ്പിനെ അനുകൂലിച്ച് രംഗത്തെത്തി. മുഖ്യമന്ത്രി കാര്യങ്ങള് വിശദമായി പഠിച്ച് അഭിപ്രായം സ്വീകരിക്കണമെന്ന് പി.എസ്. ശ്രീധരന്പിള്ള പറഞ്ഞു. സമൂഹത്തില് ഉണ്ടായിക്കൊണ്ടിരിക്കുന്ന ഒരു ആശങ്കയാണ് ബിഷപ്പ് പങ്കുവെച്ചതെന്നും അദ്ദേഹത്തിന് എതിരെയുള്ള പ്രതിഷേധം അനാവശ്യമാണെന്നും അനൂപ് ജേക്കബ് എം.എല്.എ പ്രതികരിച്ചിരുന്നു. നാര്ക്കോട്ടിക്ക് ജിഹാദ് പരാമര്ശത്തില് പാലാ ബിഷപ്പിന് പിന്തുണയുമായി ജോസ് കെ മാണി. ബിഷപ്പിന്റെ വാക്കുകള് വളച്ചൊടിച്ചെന്നും ബിഷപ്പ് ഉയര്ത്തിയത് സമൂഹ്യതിന്മയ്ക്കെതിരായ ജാഗ്രതയാണെന്നും ജോസ് കെ മാണി പറഞ്ഞു. മയക്കുമരുന്ന് സാമൂഹ്യ വിപത്താണെന്ന് ചൂണ്ടിക്കാട്ടുക മാത്രമാണ് മാര് ജോസഫ് കല്ലറങ്ങാട്ടില് ചെയ്തത്. ബിഷപ്പിനെ ആക്ഷേപിക്കുന്നവര് കേരളത്തിന്റെ മതസാഹോദര്യവും സമാധാനവും തകര്ക്കാന് ശ്രമിക്കുകയാണ്. ലഹരിമാഫിയക്ക് എതിരെ ചെറുത്തുനില്പ് രൂപപെടണം. അതിന് സഹായകരമായ ആഹ്വാനമാണ് ബിഷപ് നടത്തിയതെന്നും ജോസ് കെ മാണി പറഞ്ഞിരുന്നു. Tags